Authenticité (Zairum)
Authenticité (Francice, 'auctoritas, fides') fuit sollemnis regiminis Mobutuani ideologia civitatis decenniis 197 exeunte et 198 ineunte orta in civitate primo Res publica democratica Congensis, deinde Zairum nominata. Ratio reipublicae gerendae pro hac notione auctoritatis fuit conatus ad delenda vestigia colonialismi continuasque vires culturae Occidentalis et ad constituendam contractiorem et singularem identitatem. Consilium confectum multas civitatis vitaeque quotidianae mutationes complectebatur, inter quas renominatio civitatis et eius urbium, etiam edictum Zairianos eorum nomina Christiana pro nominibus verioribus relinquere debere. Praeterea, vestimenta Occidentalia prohibebantur et substituta pro tunica modo Mao abacost appellata simillimisque vestibus muliebribus. Consilium decennio 198 exeunte minui coepit et plerumque ante 1990 relicta erat.